
PËR NJË NDRYSHIM NË LIGJIN NR.7697, DATË 7.4.1993 “PËR KUNDËRVAJTJET ADMINISTRATIVE”

Në mbështetje të nenit 28, pika 19, të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave, 

D E K R E T O J:

Neni 1

Në nenin 21 të ligjit nr.7697, datë 7.4.1993 “Për kundërvajtjet administrative”, shtohet një paragraf me këtë përmbajtje:
“Përjashtim nga rregulli i mësipërm bëjnë pjesë zbatimi i dënimeve me gjoba fikse të vendosura nga punonjësit e organeve të policisë, vlerën e të cilave kundërvajtësi e paguan në arkën e komisariatit të policisë në territorin e së cilës është kryer kundërvajtja administrative.
Për zbatimin e këtij rregulli, ministri i Brendshëm nxjerr aktet përkatëse nënligjore”.

Neni 2

Ky dekret hyn në fuqi menjëherë. 

